EkBass/fiwiki-20250220-pages-articles huggingface dataset:
Karhut

Karhut (Ursidae) on petoeläinten lahkoon kuuluva nisäkäsheimo. Karhujen kehitys alkoi koiraeläintä, näätää tai matalaa ilvestä muistuttaneesta Ursavuksesta, joka eli noin 20–10 miljoonaa vuotta sitten. Ursus etruscus kehittyi ennen suuria jääkausia. Luolakarhu eli viime jääkaudella. Nykyinen karhu kehittyi noin 70 000 vuotta sitten, ja levisi Amerikkaan 70 000–40 000 vuotta sitten. == Luokittelu == *Huulikarhut (Melursus) **Huulikarhu (Melursus ursinus) ***Melursus ursinus ursinus ***Melursus ursinus inornatus *Isopandat (Ailuropoda) **Isopanda (Ailuropoda melanoleuca) **†Ailuropoda minor *Karhut (Ursus) **Jääkarhu (Ursus maritimus) ***†Ursus maritimus tyrannus **Karhu eli ruskeakarhu (Ursus arctos) ***Ursus arctos arctos ***Ursus arctos alascensis ***Ursus arctos beringianus ***Ursus arctos californicus ***Ursus arctos collaris ***†Atlaskarhu (Ursus arctos crowtheri) ***Ursus arctos dalli ***Ursus arctos gyas ***Harmaakarhu (Ursus arctos horribilis) ***Ursus arctos isabellinus ***Ursus arctos lasiotus ***Kodiakinkarhu (Ursus arctos middendorffi) ***†Meksikonkarhu (Ursus arctos nelsoni) ***Ursus arctos pruinosus ***Ursus arctos sitkensis ***Ursus arctos stikeenensis ***Syyriankarhu (Ursus arctos syriacus) **Kauluskarhu eli sepelkarhu (Ursus thibetanus) ***Ursus thibetanus thibetanus ***Ursus thibetanus formosanus ***Ursus thibetanus gedrosianus ***Ursus thibetanus japonicus ***Ursus thibetanus laniger ***Ursus thibetanus mupinensis ***Ursus thibetanus ussuricus **Mustakarhu (Ursus americanus) **†Ursus minimus **†Ursus etruscus **†Luolakarhu (Ursus spelaeus) *Pikkukarhut (Helarctos) **Malajikarhu eli pikkukarhu (Helarctos malayanus) *Silmälasikarhut (Tremarctos) **Silmälasikarhu (Tremarctos ornatus) **†Tremarctos floridanus *†Tylppäkuonokarhut (Arctodus) **†Arctodus simus **†Arctodus pristinus *†Arctotherium **†Arctotherium brasilense **†Arctotherium latidens *†Kolponomos **†Kolponomos clallamensis **†Kolponomos newportensis == Lähteet == == Aiheesta muualla == *Karhuseura *Tietoa karhuista ja puolikarhuista *BearDen.org * Luokka:Seulonnan keskeiset artikkelit
M1

M1 voi tarkoittaa: ;sotilaallisia merkityksiä: *M1, ranskalainen ydinkärkiohjus *M1, Irlannin laivaston moottoritorpedovene *Miinalaiva M 1, miinalaiva Louhen alkuperäinen nimi *M1 Abrams, Yhdysvaltain pääasiallinen taistelupanssarivaunu *M1 Carbine, yhdysvaltalainen kivääri *M1 Garand, yhdysvaltalainen kivääri *M1 Thompson, yhdysvaltalainen toisen maailmansodan aikainen konepistooli ;muita merkityksiä: *Rapusumu (M1), Messierin luettelon kohde numero 1. *M1 Network, venäläinen televisiokanava *M1, Ylen Radiotalon suuri kevyen musiikin äänitysstudio 1982–2016 *M1, rakennusmateriaalien päästöluokitusten tiukin luokka, johon mm. lasi ja metalli kuuluvat. *M1, graafinen liitäntästandardi *M1 (osa :ta) Valko-Venäjän poikki (Venäjän rajalta Puolan rajalle) pääosin moottoritienä kulkeva valkovenäläinen valtatie * M1 (osa :ta), Moskovasta länteen Valko-Venäjän rajalle vievä venäläinen valtatie *M1, Lontoon ja Leedsin yhdistävä moottoritie Britanniassa. *M1, ajoneuvojen luokituksessa henkilöauto *M1, Helsingin metron linja Kivenlahti–Vuosaari *M1, Kööpenhaminan metron linja Vanløse–Vestamager *M1, Varsovan metron linja Kabaty–Młociny *M1 on taloudessa rahavarantotyyppi *Benelli M1, italialainen haulikko *M1-lähete, pakkohoitolähete *Apple M1, ARM-arkkitehtuuriin pohjautuva Applen järjestelmäpiiri.
M2

M2 voi tarkoittaa: *M2 sähköpostiohjelma, joka kuuluu Opera-selaimeen * M2, Irlannin laivaston moottoritorpedovene * sotilaallisia merkityksiä: ** M2 Bradley, USA:n armeijan rynnäkköpanssarivaunu ** M2 Light Tank, yhdysvaltalainen 1935–1942 valmistettu kevyt panssarivaunu ** M2-konekivääri ** M2, ranskalaisvalmisteinen keskikantaman ydinkärkiohjus ** M2-liekinheitin, yhdysvaltalainen toisen maailmansodan aikainen liekinheitin * Messier 2, pallomainen tähtijoukko Ajokoirissa, NGC 5727. * M2 on rakennusmateriaalien päästöluokitusten luokka, johon kuuluvat emissiotestatut materiaalit alle M1 vaatimustason. * M.2, tietokoneen oheislaitteiden liitin * M2, japanilainen videopelejä kehittävä ja julkaiseva yritys * M2-Kodit, Y-säätiön omistama suomalainen vuokra-asuntoyhtiö * M2, Helsingin metron linja Tapiolasta Mellunmäkeen * M2, Kööpenhaminan metron linja Vanløsesta-lentoasemalle * M2, Varsovan metron linja Bemowosta Bródnoon * M2, tietynlainen pakkohoitolähete (M-lähete) * M2, Ylen Radiotalon suuri klassisen musiikin äänitysstudio 1981–2016 * m² tarkoittaa neliömetriä.
M3

M3 voi tarkoittaa seuraavia asioita: ==Sotakalusto== *M3-konepistooli, Yhdysvaltain armeijan konepistooli. *M3 (puolitelavaunu), yhdysvaltalainen puolitelavaunu. *M3 Bradley, Yhdysvaltain armeijan ohjuksin aseistettu rynnäkköpanssari. *M3 (panssariauto), yhdysvaltalainen toisessa maailmansodassa käytetty panssariauto. *M3 Lee, Yhdysvaltain panssarivaunu toisessa maailmansodassa, viralliselta nimeltään Medium Tank M3. *M3 Stuart, Yhdysvaltain panssarivaunu toisessa maailmansodassa, viralliselta nimeltään Light Tank M3. *M3 Half-track, Yhdysvaltain puolitela-ajoneuvo toisessa maailmansodassa ==Tekniikka== *M3 (päästöluokitus), rakennusmateriaalien päästöluokitusten luokka, johon kuuluvat emissiotestatut materiaalit alle M2-vaatimustason. *BMW M3, BMW:n valmistama urheiluauto. ==Muuta== *M3, Messierin luettelon kohde 3, (NGC 5272), pallomainen tähtijoukko Ajomiehessä. *m³ tarkoittaa kuutiometriä *M3, tietynlainen pakkohoitolähete
Dillo

Dillo on erittäin kevyt Unix/X11-ympäristössä toimiva avoimen lähdekoodin graafinen verkkoselain. Se ei toistaiseksi tue Javaa, JavaScriptiä, kehyksiä tai SSL:ää. Ohjelma on suunniteltu sulautettuihin järjestelmiin. == Lähteet == == Aiheesta muualla == *Dillon kotisivu Luokka:Selaimet Luokka:Vapaat ohjelmistot
Burger Games

Burger Games on suomalainen roolipelien julkaisija. ==Tuotanto== *Miekkamies (1995) *Taiga (1997) *Syndicate *Mobsters (1998) *Praedor (2000) *Stalker (2008) == Aiheesta muualla == *Burger Gamesin kotisivu *Syndicaten kotisivu Luokka:Roolipelikustantamot Luokka:Suomalaiset kustantamot
Taru sormusten herrasta (animaatioelokuva)

Taru sormusten herrasta (The Lord of the Rings) on Ralph Bakshin ohjaama animaatioelokuva vuodelta 1978. Se pohjautuu J. R. R. Tolkienin samannimiseen kirjaan. Elokuva kestää kaksi tuntia neljätoista minuuttia. Bakshi hyödynsi rotoskooppaustekniikkaa, jossa oikeiden näyttelijöiden päälle animoitiin piirretty hahmo. Tämä tuotti hyvin epätasaista jälkeä. Elokuvan huonon menestyksen myötä sille ei koskaan tehty toista osaa. Elokuva loppuu Helmin syvänteen taisteluun, eli suunnilleen kirjan ja tarinan puoliväliin. Tosin Rankin-Bass Studio, joka loi myös The Hobbit -piirroselokuvan 1977, tuotti 1980 oman The Return of the King -piirroselokuvan, jossa tapahtumat sijoittuvat pääasiassa kirjan loppupuolelle osioon, jota Bakshin elokuvassa ei käsitelty. == Ääninä == ==Arvioita== Video-oppaassa vuodelta 1994 Esko Rautakorpi pitää elokuvaa upeannäköisenä mutta loppua kohti jahkaavana ja antaa sille kolme tähteä viidestä, mikä vastaa sanallista arviota ”hyvä”. Vuonna 2024 elokuva tuotiin takaisin teattereihin, jolloin Muropaketin Helinä Laajalahti antoi sille arvosanaksi 3/5. == Lähteet == == Aiheesta muualla == * Luokka:Taru sormusten herrasta Luokka:Vuoden 1978 yhdysvaltalaiset elokuvat Luokka:Yhdysvaltalaiset animaatioelokuvat Luokka:J. R. R. Tolkienin teoksiin perustuvat elokuvat Luokka:Seulonnan keskeiset artikkelit
E. Howard Hunt

Everette Howard Hunt (s. 9. lokakuuta 1918, East Hamburg, New Yorkin osavaltio, Yhdysvallat - 23. tammikuuta 2007 Miami Florida, Yhdysvallat) työskenteli presidentti Richard Nixonin alaisena Valkoisessa talossa. Hän oli osallisena Watergate-skandaalissa, ja hänet tuomittiin murrosta, salaliitosta ja salakuuntelusta 35 vuodeksi vankilaan. Hän suoritti lopulta tuomiostaan vajaat 33 kuukautta. Hunt oli yhdessä mm. G. Gordon Liddyn kanssa yksi "Valkoisen talon putkimiehistä", joka oli tietovuotojen estämiseksi perustettu salainen tutkimusryhmä. Tietovuodot olivat aiheuttaneet harmia Nixonin hallinnolle maanpuolustustutkija Daniel Ellsbergin lähetettyä salaisia Vietnamin sotaa käsitteleviä Pentagonin asiakirjoja (Pentagonin paperit) New York Timesille. Toisessa maailmansodassa Hunt palveli OSS:ssä. Hän työskenteli CIA:ssa vuosina 1949–1970. Vuonna 1949 hän perusti ensimmäisen sodanjälkeisen CIA:n asemapaikan Méxicoon. Tänä aikana hän kirjoitti useita vakoiluromaaneja: East of Farewell (1942), Limit of Darkness (1944), Stranger in Town (1947), Bimini Run (1949) ja The Violent Ones (1950). Hunt organisoi Yhdysvaltojen demokraattisen puolueen kampanjatoimiston salakuuntelun Watergate- virastorakennuksessa, ja hänet todettiin myös syylliseksi Ellsbergin psykiatrin toimiston murtoon. Yhdysvaltain kongressin asettama Rockefellerin tutkimuskomissio tutki vuonna 1974 epäilyä, jonka mukaan Hunt ja Watergaten murtoon osallistunut Frank Sturgis olivat osallisia vuoden 1963 presidentti John F. Kennedyn salamurhassa. Heidän epäiltiin esiintyvän tapahtumapaikalla otetuissa kuvissa, joissa näkyi kolme koditonta miestä. Komissio tuli siihen tulokseen, että miehet eivät olleet kuvissa. Hunt hakeutui henkilökohtaiseen konkurssiin vuonna 1995. Hän kuoli keuhkokuumeeseen tammikuussa 2007 Miamissa, Floridassa. == Lähteet == Luokka:Yhdysvaltalaiset rikolliset Luokka:Yhdysvaltalaiset kirjailijat Luokka:Watergate-skandaali Luokka:Vuonna 1918 syntyneet Luokka:Vuonna 2007 kuolleet Luokka:Salaliittojen jäsenet
Miniatyyri

Miniatyyri tarkoittaa erityisen pientä kuvaa. Miniatyyri voi olla myös pienikokoinen reproduktio tai pienempi versio jostakin. Miniatyyrillä voidaan viitata seuraaviin: * Miniatyyreiksi on kutsuttu kaikkia kirjamaalauksia, eli pieniä käsikirjoituksiin maalattuja kuvia ja koristeita * Miniatyyrimaalaus, erittäin pienikokoinen maalaus * Pienoismalli * Miniatyyrihevonen * Miniatyyripeli * Pienikokoinen figuriini * Pienimuotoinen sävellys
Nelson A. Rockefeller

Nelson Aldrich Rockefeller (8. heinäkuuta 1908 – 26. tammikuuta 1979) oli yhdysvaltalainen republikaanipoliitikko, joka toimi New Yorkin kuvernöörinä 1958–1973 ja Yhdysvaltain varapresidenttinä 1974–1977. Lisäksi hän toimi Rockefeller Brothers Fundin puheenjohtajana 1956–1958. Nelson kuului Rockefeller-sukuun; hänen isänsä oli John D. Rockefeller, Jr. ja isoisänsä John D. Rockefeller.http://www.historycentral.com/Bio/people/Rockefeller.html Hän kulutti suuren osan energiastaan, rahoistaan ja ajastaan Yhdysvaltain presidentiksi pyrkimiseen. Tie kuitenkin nousi pystyyn, kun hänet oli valittu New Yorkin osavaltion kuvernööriksi: republikaanisen puolueen 1960-luvulta lähtien nopeasti vahvistunut oikeistosiipi piti häntä moraalittomana ja liian kompromissialttiina kansakunnan johtajaksi. Rockefeller hävisi republikaanisen puolueen esivaalit vuosina 1964 ja 1968, ensin niukasti railakkaan oikeistolaiselle Barry Goldwaterille ja sitten selvemmin jo 1950-luvulta republikaanien piirissä suosiotaan kasvattaneelle Richard Nixonille. Vuonna 1972 monikaan republikaani ei viitsinyt kyseenalaistaa Nixonin presidenttiyttä, ja Rockefellerkin jätti esivaalin väliin tukeakseen häntä. Rockefeller valittiin kompromissina keskustalaisen republikaanipresidentin Gerald Fordin varapresidentiksi Watergate-skandaalin jälkeen 1974, mutta hänen kohtalonaan oli taas joutua syrjään: Vuoden 1976 esivaalien jälkeen Fordin varapresidenttiehdokkaaksi valittiin puolueen sisällä suositumpi nuori nouseva oikeistosiiven tähti, Bob Dole. Seuraavat presidentinvaalit olisivat olleet 1980, mutta Rockefeller ehti kuolla sydänkohtaukseen 26. tammikuuta 1979. ==Lähteet== ==Aiheesta muualla== Luokka:Rockefellerin suku Luokka:New Yorkin kuvernöörit Luokka:Yhdysvaltain varapresidentit Luokka:Yhdysvaltalaiset liikemiehet Luokka:Yhdysvaltalaiset republikaanipoliitikot Luokka:Gerald Fordin hallituksen jäsenet Luokka:Presidential Medal of Freedom Luokka:Vuonna 1908 syntyneet Luokka:Vuonna 1979 kuolleet
Pyhän Olavin kirkko

Pyhän Olavin kirkko tarkoittaa ainakin seuraavia kirkkorakennuksia: * Sysmän Pyhän Olavin kirkko * Tallinnan Pyhän Olavin kirkko eli Olevisten kirkko * Tyrvään Pyhän Olavin kirkko eli Tyrvään vanha kirkko * Saloisten Pyhän Olavin kirkko, joka paloi 1930 * Pyhän Olavin kirkko, katolinen kirkko Jyväskylässä * Ulvilan Pyhän Olavin kirkko
Ertra, Ertra, Ertra

Ertra, Ertra, Ertra on Eritrean kansallislaulu. Laulu otettiin käyttöön pian maan itsenäistyttyä vuonna 1993. Laulun on sanoittanut Solomon Tsehaye Beraki ja sen ovat säveltäneet Isaac Abraham Meharezghi ja Aron Tekle Tesfatsion. Laulu on kirjoitettu tigrinjaksi, jota kirjoitetaan yleensä etiopialaisella ge'ezin kirjoituksella. ==Alkuteksti== :ኤርትራ ኤርትራ ኤርትራ፡ :በዓል ደማ እናልቀሰ ተደምሲሱ፡ :መስዋእታ ብሓርነት ተደቢሱ። :መዋእል ነኺሳ ኣብ ዕላማ፡ :ትእምርቲ ጽንዓት ኰይኑ ስማ፡ :ኤርትራ'ዛ ሓበን ውጹዓት፡ :ኣመስኪራ ሓቂ ክምትዕወት። :ኤርትራ ኤርትራ፡ :ኣብ ዓለም ጨቢጣቶ ግቡእ ክብራ። :ናጽነት ዘምጽኣ ልዑል ኒሕ፡ :ንህንጻ ንልምዓት ክሰርሕ፡ :ስልጣነ ከነልብሳ ግርማ፡ :vሕድሪ'ለና ግምጃ ክንስልማ። :ኤርትራ ኤርትራ፡ :ኣብ ዓለም ጨቢጣቶ ግቡእ ክብራ። ==Alkutekstin translitteraatio== :Ertra, Ertra, Ertra, :Beal dema'nalkese tedem sisu, :Meswaéta bharnet tdebisu. :Mewaél nekhisa'b élame :Témrti tsnat koynu sma, :Ertra za haben wtsuat, :Ameskira haki kem téwet. :KERTOSÄE: :Ertra, Ertra, :Abalem chebitato gbué kbra. ==Käännös englanniksi== :Eritrea, Eritrea, Eritrea, :Her Nemesis destroyed while wailing, :her sacrifices vindicated by freedom. :Forever firm in her principles, :her name became a synonym of tenacity, :Eritrea, the pride of the oppressed, :is a testament that truth prevails. :Eritrea, Eritrea, :has taken her rightful place in the world. :[So that] The supreme dedication that brought us freedom, :will serve to rebuild her and develop her, :We shall honor her with progress, :It is our legacy to crown her. :Eritrea, Eritrea, :has taken her rightful place in the world. == Lähteet == == Aiheesta muualla == * Laulu mp3-muodossa Luokka:Kansallislaulut Luokka:Eritrealainen kulttuuri
Suurkirkko

Suurkirkko voi tarkoittaa: * Helsingin tuomiokirkkoa * Tukholman Suurkirkkoa (Storkyrkan)
Nikolainkirkko

Nikolainkirkko voi tarkoittaa seuraavia: * Helsingin tuomiokirkon alkuperäinen nimi * Nikolaikirche, Berliinin vanhin kirkkorakennus, nykyisin museo * Nikolainkirkko, keskiaikainen kivikirkko Granin kunnassa Norjassa
Paino

Kappaleen paino on siihen kohdistuva taivaankappaleen (esim. Maan) vetovoima, joka aiheutuu gravitaatiosta ja pieneltä osin taivaankappaleen pyörimisestäYleinen vetovoimalaki, EtälukioGuide for the Use of the International System of Units (SI), sivu 23; NIST 2008. Kappaleen paino on suoraan verrannollinen sen massaan, ja se on samalla kappaleella likipitäen yhtä suuri kaikkialla Maan pinnalla. Tämän vuoksi arkielämässä massan ja painon välillä ei aina tehdä eroa, vaan usein kappaleen painosta puhuttaessa tarkoitetaan sen massaa. Fysikaalisesti massa ja paino ovat kuitenkin kaksi eri käsitettä. Kappaleen massa on riippumaton sen sijainnista ja sen voidaan katsoa kuvaavan aineen määrää kappaleessa, paino kuvaa gravitaation kappaleeseen aiheuttamaa voimaa. Koska paino on voima, SI-järjestelmässä sen yksikkönä on newton samoin kuin muidenkin voimien. Yksi newton on voima, joka aiheuttaa yhden kilogramman massaiselle kappaleelle kiihtyvyyden 1 m/s2. Kappaleen paino G voidaan laskea kohtuullisen tarkasti kaavalla G = mg, jossa m on kappaleen massa ja g gravitaatiokentän aiheuttama putoamiskiihtyvyys, joka Maassa on noin 9,81 m/s2. Sellaisen kappaleen paino, jonka massa on yksi kilogramma, on maapallon vetovoimakentässä noin 9,81 newtonia. Vanhassa kirjallisuudessa painoa ja muitakin voimia mitattiin massayksiköissä. Siten yhden kilogramman voima (kgf) eli kilopondi tarkoittaa sitä voimaa, jolla Maa vetää puoleensa yhden kilogramman massaista kappaletta. Se on siis noin 9,81 N. Vielä nykyisinkin näkee paineen yksikkönä kg/cm2, jota kutsuttiin myös tekniseksi ilmakehäksi (at). Muuttumattoman kappaleen massa on vakio riippumatta siitä, missä se sijaitsee, Maan pinnalla tai missä tahansa avaruudessa (olettaen, että kappale ei liiku suhteessa tarkkailijaan − katso tarkemmin suhteellisuusteoria). Sen paino sen sijaan vaihtelee, jonkin verran jo eri puolilla maapalloakin. Jos kappale siirretään päiväntasaajalta pohjoisnavalle, sen paino kasvaa noin 0,5 % Maan gravitaatiokentän erojen ja Maan pyörimisliikkeestä aiheutuvien erojen vuoksi. Saman kappaleen paino eri puolilla maapallon pintaa vaihtelee jonkin verran myös Maan sisäosien paikallisten tiheysvaihtelujen myötä sekä sen mukaan, millä korkeudella maanpinta on (mitä korkeammalla, sitä vähäisempi painovoima). Jos kappale viedään esimerkiksi Kuuhun tai vieraalle planeetalle, sen massa on yhä sama kuin Maassakin, mutta sen paino on kyseisen taivaankappaleen massasta ja läpimitasta riippuen hyvinkin eri suuri, esimerkiksi Kuussa vain noin kuudesosa siitä, mikä se on Maassa, johtuen Kuun noin kuusi kertaa heikommasta painovoimasta. Astronautit voivat kellua avaruusaluksessa ja ovat lähes painottomia: astronautin ei tarvitse käyttää voimaa pysyäkseen paikallaan suhteessa avaruusalukseen. Koska kappaleet kuitenkin säilyttävät massan ja inertian, astronautin on käytettävä kymmenkertainen voima, jos hän haluaa siirtää yhtä nopeasti 10 kg massaista kappaletta 1 kg massaisen kappaleen sijaan. == Katso myös == *Painovoima == Lähteet == Luokka:Suureet Luokka:Seulonnan keskeiset artikkelit vi:Tương tác hấp dẫn#Trọng lực
Eksaltaatio

* Eksaltaatio on kristillinen teologinen termi uskonnolliselle hurmostilalle eli transsille. Vaikka eksaltaatiota harjoittavat nykyään monet kristilliset ryhmät, sen on aiemmin kristinuskon historiassa nähty liittyvän paholaisen tekoihin. * Eksaltaatio on myös mormonien oppi siitä, että kuolevaiset ihmiset voivat saavuttaa jumalaisen tai jumalankaltaisen olotilan seuraamalla kirkon opetuksia. * Eksaltaatio tarkoittaa myös yksinkertaisesti ylösnousemusta - eräs ortodoksien kahdestatoista juhlasta on englanniksi nimeltään ”Exaltation of the Holy and Lifegiving Cross”.
Syntymäpäiväongelma

Syntymäpäiväongelma tai syntymäpäiväparadoksi on vanha matemaattinen arvoitus. Siitä on useita muunnelmia, mutta keskeinen kysymys kaikissa on seuraava: kuinka monta henkilöä pitää jossakin tilaisuudessa olla koolla, jotta on yli 50 prosentin todennäköisyys siihen, että ainakin kahdella heistä on sama syntymäpäivä? Oletuksena on, että henkilöiden syntymäpäivät ovat satunnaisia tai tarkemmin sanoen satunnaisia otoksia vuoden päivien tasaisesta jakaumasta. Tämä ei kuitenkaan pidä käytännössä paikkaansa. Pienehkössä ihmisryhmässä saatetaan joskus hämmästyä siitä, että kahdella ihmisellä on sama syntymäpäivä, onhan päiviä sentään 365 (pois lukien karkauspäivä). Todellisuudessa se henkilöluku, jonka jälkeen on todennäköisempää että kahdella henkilöllä on sama syntymäpäivä kuin että kaikki ovat syntyneet eri päivinä, on yllättävän pieni. == Todistus == On helppo osoittaa, että jo 23 henkilön ryhmässä on todennäköisempää, että ainakin kahdella henkilöllä on sama syntymäpäivä, kuin että kaikki olisivat syntyneet eri päivinä. Nämä ovat toisensa poissulkevat tapahtumat. Lasketaan ensin, kuinka todennäköistä on, että kaikki olisivat syntyneet eri päivinä. Tämä on kysytyn tapahtuman vastatapahtuman todennäköisyys. Kun tiedetään vastatapahtuman todennäköisyys, saadaan kysytty todennäköisyys laskettua komplementtisäännön mukaan vähentämällä saatu todennäköisyys luvusta yksi. Valitaan ensimmäinen henkilö. Hän voi olla syntynyt minä päivänä tahansa vuoden 365 päivästä (ei rajoittavia ehtoja). Valitaan toinen henkilö. Hän voi olla syntynyt minä päivänä tahansa paitsi sinä päivänä, jona ensimmäinen henkilö on syntynyt, eli jonakin vuoden 364 päivästä. Valitaan kolmas henkilö, joka voi olla syntynyt minä päivänä tahansa, paitsi ensimmäisen tai toisen henkilön syntymäpäivänä, eli jonakin muuna vuoden 363 päivästä. Valitaan samoin neljäs, viides ja niin edelleen aina 23. henkilöön asti. Tuloperiaatteen mukaan päivämäärät voi valita :365 \cdot 364 \cdot 363 \cdot 362 \cdot \ldots \cdot 343 eri tavalla. Kaikkia mahdollisia tapoja on 365^{23} kappaletta. Koska :1 - \frac{365 \cdot 364 \cdot \ldots \cdot 343}{365^{23}} \approx 0{,}5073 > 0{,}5, on väite todistettu. == Aiheesta muualla== * Birthday Problem MathWorld. Wolfram Research, Inc. Luokka:Matemaattiset paradoksit Luokka:Todennäköisyyslaskennan ongelmat Luokka:Seulonnan keskeiset artikkelit
Ahdistus

Ahdistus tarkoittaa seuraavia asioita: * ahdistus, tunne * ahdistus, sovitteen ominaisuus konetekniikassa * ahdistuneisuushäiriöt, psykiatristen häiriöiden ryhmä * Suuri ahdistus, Raamatun ennustama eskatologinen ajanjakso. ==Katso myös== *Ahdistelu
Hajamielisyys

Hajamielisyys tarkoittaa tilaa, jossa ajatukset ohjautuvat huomaamatta toisaalle kesken muun ajatustoiminnan. Hajamielinen henkilö toimii helposti irrationaalisesti, tai hän saattaa ajautua suorittamaan tilanteeseen nähden väärää rutiinia, tai suorittaa jonkin rutiininomaisen toimen täysin sitä tiedostamatta. Hajamieliselle henkilölle on tyypillistä etsiä toistuvasti silmälaseja jotka hän on jo asettanut silmilleen tai ottanut käteensä, ottaa kynä käteen kaupan kassalla maksaessaan poikkeuksellisesti käteisellä, lopettaa puhe kesken ja toistaa samaa sanaa useasti. ==Lähteet== * ==Katso myös== *Tarkkaavaisuus Luokka:Kognitiivinen psykologia
Predikaatti

Predikaatti tarkoittaa seuraavia asioita: * predikaatti, logiikassa määre jollekin yksilölle tai joukolle * predikaatti, kieliopissa yksi lauseenjäsenistä. Luokka:Seulonnan keskeiset artikkelit
Heikki Liimatainen

Heikki Liimatainen (14. maaliskuuta 1894 Karstula – 24. joulukuuta 1980 Porvoo) oli suomalainen olympiavoittaja, juoksija ja liikemies. Hän oli yksi 1920-luvun alun suomalaisia kestävyysurheilun huippunimiä. Hän voitti yhteensä kolme olympiamitalia maastojuoksussa. Liimatainen edusti uransa ajan Porvoon Akillesta. SM-kilpailuissa Liimatainen voitti 10 000 metrin juoksussa kultaa 1918, 1919 ja 1920 ja pronssia 1914 sekä 5 000 metrin juoksussa hopeaa 1919 ja pronssia 1918. Maastojuoksun SM-kilpailuissa hän sai henkilökohtaisella matkalla hopeaa 1919 ja 1920 ja joukkuekilpailusta hopeaa 1921 ja pronssia 1913 ja 1922.Tilastopaja ==Olympiasijoitukset== === Antwerpen 1920 === *kultamitali – maastojuoksu (joukkuekohtainen) *pronssimitali – maastojuoksu (henkilökohtainen) *seitsemäs – 10 000 metrin juoksu === Pariisi 1924 === *kultamitali – maastojuoksu (joukkuekohtainen) *12:s – maastojuoksu (henkilökohtainen) == Henkilökohtaiset ennätykset == * 3 000 m: 8.58,4h (1920) * 5 000 m: 15.36,9h (1923) * 10 000 m: 32.08,2h (1924) (h) = käsiaika ==Lähteet== * ===Viitteet=== Luokka:Suomalaiset kestävyysjuoksijat Luokka:Suomalaiset maastojuoksijat Luokka:Suomalaiset olympiavoittajat Luokka:Vuonna 1894 syntyneet Luokka:Vuonna 1980 kuolleet
BMP

BMP voi tarkoittaa ainakin seuraavia asioita: #BMP (tiedostomuoto), bittikarttakuvatiedostoa tietotekniikassa #Neuvostoliittolais/venäläistä rynnäkköpanssarivaunu-sarjaa (BMP-1, BMP-2 ja BMP-3) #Muun muassa johtamisessa käytettyä Best Management Practices -käsitettä #Beep Media Player, linuxille suunnattua mediasoitinta. #Batch Message Processing Program (eli bemari), eräajo-ohjelma jolla käsitellään DL/I -tietokantoja IBM-suurkoneissa IMS- ympäristössä
FIM

FIM tarkoittaa seuraavia: *Suomen markka, kansainvälinen valuuttatunnus FIM, lakkautettu rahayksikkö *FIM, suomalainen sijoituspalveluyhtiö, vuosina 2007–2008 nimeltään Glitnir *FIM, Fédération Internationale de Motocyclisme, kansainvälinen moottoripyöräjärjestö. *FIM, Fédération Internationale des Musiciens, kansainvälinen muusikkojen liitto
ALV

Lyhenteet Alv ja ALV voivat tarkoittaa: * arvonlisävero, lyhenne alv * * Alkoholikaupan ammattiliitto ALV * * Andorra La Vellan lentoasema, IATA-koodi ALV, lentoasema. *
Puhetta tukeva ja korvaava kommunikaatio

Puhetta tukeva ja korvaava kommunikaatio (, lyh. AAC) tarkoittaa jotakin erityistä viestintämenetelmää, jota henkilö käyttää vamman tai neurologisen poikkeavuuden takia puheen sijaan tai puheen rinnalla. AAC on tavallisimmin viittomien tai graafiset merkkijärjestelmän (kuva- ja kirjoituskommunikointi) käyttöä. Eräs usein käytetty standardisoitu kuvakommunikaatiojärjestelmä on PCS (Picture Communication Symbols). AAC on usein käytössä autistisilla ja dysfaattisilla henkilöillä, toisinaan myös kehitysvammaisilla henkilöillä, joiden kommunikaatio on vaikeaa. Puhetta tukevia ja korvaavia menetelmiä käyttäyvät myös aikuisiällä vammautuneet henkilöt, jotka ovat menettäneet puhe- tai kielikykynsä esimerkiksi onnettomuuden tai aivojen verenkiertohäiriön seurauksena. Kommunikaatiomenetelmät ovat nykyään niin kehittyneitä, että jos ihmisellä on edes yksi tahdonalainen lihas, voidaan sen varaan rakentaa kommunikaatiomenetelmä. == Katso myös == *Blisskieli *Selkokieli *Tukiviittoma *Viitottu puhe *Suomalainen viittomakieli *Viittomakielet * Kielellinen erityisvaikeus * Afasia * Papunet * Aivoliitto == Lähteet == == Kirjallisuutta == * Launonen, K. Vuorovaikutus - kehitys, riskit ja tukeminen kuntoutuksen keinoin 2013 Kouvola kehitysvammaliitto ry * Huuhtanen, K. (toim.) Puhetta tukevat ja korvaavat kommunikointimenetelmät Suomessa. 2014. Kouvola: Kehitysvammaliitto ry. * Heister Trygg, B. Graafinen kommunikointi Esineet, kuvat ja symbolit puhetta tukevassa ja korvaavassa kommunikoinnissa 2015 Kehitysvammaliitto ry. * von Tetzner, S. & martinsen, H. Johdatus puhetta tukevaan ja korvaavaan kommunikointiin 2014 helsinki: Kehitysvammaliitto ry. * Launonen, K & Korpijaakko-Huuhka, A. KOmmunikoinnin häiriöt - syitä, ilmenemismuotoja ja kuntoutuksen perusteita 2000 Tampere. Palmenia == Aiheesta muualla == * Papunet * Tikoteekki * Aivoliitto *
Neurologinen poikkeavuus

Neurologiset poikkeavuudet, joista käytetään myös termiä neurologiset kehityshäiriöt eli aivojen kehityshäiriöt, tarkoittavat synnynnäistä tai kehityksellistä oireita aiheuttavaa neurobiologista erilaisuutta, johon saattaa liittyä myös hyödyllisiä ominaisuuksia. Kehityshäiriöiden aiheuttamien oireiden aste vaihtelee merkityksettömästä erittäin invalidisoivaan. Aivojen kehityshäiriön taustalla voivat olla perintötekijät tai sikiöaikana vaikuttaneet ulkoiset tekijät, kuten tulehdustaudit tai altistuminen haitallisille aineilleEpilepsia. Verneri.net. https://verneri.net/yleis/epilepsia. Synnynnäinen poikkeavuus on havaittavissa heti lapsen synnyttyä taikka ensimmäisen elinkuukauden aikana, kun taas kehitykselliset poikkeavuudet havaitaan vasta myöhemmin lapsuudessa. Kehitykselliset poikkeavuudetkin johtuvat yleensä jo syntymähetkellä olemassa olleista sisäisistä ominaisuuksista. Monia neurobiologisia poikkeavuuksia pidettiin ennen huonosta äitisuhteesta johtuvina mielenterveyden häiriöinä. Neurologisia kehityshäiriöitä:Chapter 8. Neurodevelopmental Disorders. The american psyghiatric textbook of psychiatry. http://psychiatryonline.org/doi/abs/10.1176/appi.books.9781585625031.rh08#x97277.8252627 * ADD eli tarkkaavaisuuden häiriö (F90.0) * ADHD eli ylivilkkauden ja tarkkaavaisuuden häiriö (F90.0) * autismin kirjon oireyhtymät kuten Aspergerin oireyhtymä (F84.5) ja Kannerin oireyhtymä (F84.0) * dysfasia eli kielen kehityksen häiriö (F80.1) * motoriikan erityisvaikeudet eli dyspraksia (F82) * oppimisen erityisvaikeudet kuten lukihäiriö (F81.0 ja F81.1) ja laskemiskyvyn häiriö eli dyskalkulia (F81.2) * Touretten oireyhtymä (F95.2) * älyllinen kehitysvammaisuus (F70-F73) * CP-vamma * FAS eli alkoholioireyhtymä. Neurologisesti poikkeavan vastakohtana käytetään termejä neurotyypillinen (engl. neurotypical), neurologisesti tyypillinen (engl. neurologically typical) tai lyhennettä NT. ==Katso myös== *Neurodiversiteetti *Neurologia *Neuropsykologia *Neuropsykiatria == Lähteet == == Kirjallisuutta == *Broberg A., Almqvist K., Tjus T. (2005). Kliininen lapsipsykologia. Edita Helsinki *
Häviötön pakkaus

Häviötön pakkausmenetelmä on tiedon pakkausmenetelmä, jossa tiedoston kokoa pienennetään ilman tiedon hävittämistä. Häviöttömästi pakatun tiedoston purkaminen palauttaa identtisen tiedoston, joka oli ennen pakkaamista. Merkittävä käyttökohde häviöttömälle pakkaukselle ovat tekstitiedostot, joissa on erittäin tärkeää palauttaa identtinen tiedosto pakatusta koska pienet erot voivat muuttaa merkitystä huomattavasti. Lisäksi tiedon myöhempää käsittelyä varten on tärkeää säilyttää mahdollisimman paljon alkuperäistä tietoa jotta ei tule virhetulkintoja kuten röntgenkuvissa. Esimerkkejä häviöttömistä pakkausmenetelmistä ovat Huffman-, Shannon-Fano- ja Lempel-Ziv-koodaukset muunnelmineen. Esimerkkejä häviöttömien pakkausmenetelmien käyttökohteista ovat muun muassa ZIP, PNG ja FLAC. Vastakohtana häviöllinen pakkausmenetelmä poistaa osan informaatiosta. == Menetelmät == Häviöttömän pakkauksen menelmät voidaan luokitella tilastollisiin (Huffman, Shannon-Fano) sekä sanastollisiin (Lempel-Ziv) menetelmiin. == Lähteet == Luokka:Koodausmenetelmät
Luettelo valtioista inhimillisen kehityksen indeksin mukaan

Tämä on luettelo valtioista inhimillisen kehityksen indeksin mukaan. Indeksi on hyvin korkea, jos se on yli 0,800, korkea, jos arvo on 0,700–0,800, keskitasoa, jos se on 0,550–0,699 ja matala, jos se on korkeintaan 0,549. Julkaistut inhimillisen kehityksen (HDI) arvot pohjautuvat tyypillisesti edellisvuonna kerättyihin tietoihin. On huomattava, ettei artikkelin lähdeaineistona käytetyssä YK:n kehitysjärjestön tilastossa ole esitetty inhimillisen kehityksen indeksiä aivan kaikille valtioille, eikä monille kiistanalaisille alueille. Joukosta uupuu – julkaisuvuodesta riippuen – joitain alhaisen tai keskitason indeksin maita (kuten esimerkiksi Etelä-Sudan, Pohjois-Korea ja Somalia). Lisäksi puuttuu tieto useista väestöltään pienemmistä valtioista (Marshallinsaaret, Monaco, Nauru, San Marino, Tuvalu). On syytä tietää, että myös YK:hon kuulumattomien valtioiden tai itsehallintoalueiden (kuten Taiwan, Grönlanti ja suuri joukko pikkuvaltioita) ja usean kiistanalaisen alueen (kuten Länsi-Sahara) tiedot puuttuvat ajantasaisesta YK:n kehitysjärjestön laatimasta HDI-tilastosta. Maille esitetään taulukossa myös niiden epätasa-arvoon suhtautettu HDI-indeksi, mikäli UNDP on kertonut sen tilastossaan. Mikäli inhimillisen kehityksen indeksi (HDI) ja sen epätasa-arvon huomioima vertailuluku IHDI ovat lähellä toisiaan, maa on varsin tasa-arvoinen. Jos taas UNDP:n HDI- ja IHDI-indeksi poikkeavat toisistaan paljon, on epätasa-arvo suurta (esimerkki Angola, Sierra Leone, Nigeria, Keski-Afrikan tasavalta; melko suuri esimerkiksi Bangladeshissa ja Intiassa). On huomattavaa, ettei tilastossa ole vielä esitetty IHDI-indeksiarvoa useille arabimaille eikä Kiinalle. == Luettelo valtioista == === Human Development Index (HDI) === Sija Valtio 2021 tieto (2022 raportti) Keskimääräinen vuosikasvu(2010–2021) Sija Muutos 2015 0,962 0,961 0,959 0,952 0,951 0,948 0,947 0,945 0,942 0,941 0,940 0,939 0,937 0,936 0,935 0,930 0,929 0,925 0,921 0,919 0,918 0,916 0,911 0,905 0,903 0,896 0,895 0,890 0,889 0,887 0,876 0,875 0,866 0,863 0,858 0,855 0,853 0,848 0,846 0,842 0,838 0,832 0,831 0,829 0,822 0,821 0,816 0,812 0,811 0,810 0,809 0,808 0,805 0,803 0,802 0,800 == Katso myös == * Luettelo valtioista bruttokansantuotteen mukaan * Luettelo valtioista asukaskohtaisen bruttokansantuotteen mukaan * Bruttokansantulo (BKTL, Maailmanpankki siirtynyt käyttämään per capita vertailussa BKTL:ää BKT:n sijaan) * Vähiten kehittyneet maat == Lähteet == == Aiheesta muualla == * UNDP:n sivusto HDI-raporteille (undp.org) * Vuoden 2016 HDI-raportti (pdf, 3/2017) (undp.org) * Human Development Report 2015. Work for Human Development (14.12.2015) (undp.org) * Vuoden 2014 HDI-raportti (undp.org) * Table 2: Human Development Index trends, 1980–2013 (undp.org) inhimillisen kehityksen indeksin mukaan Luokka:Seulonnan keskeiset artikkelit
Säilöönotto

Säilöönotto oikeustieteellisenä terminä tarkoittaa vapaudenmenetystä, joka ei perustu rikosepäilyyn tai rangaistukseen. Säilöönoton muotoja Suomessa ovat muun muassa ulkomaalaisen säilöönotto ja päihtyneen säilöönotto. == Ulkomaalaisen säilöönotto == Ulkomaalaisten säilöönottoa sovelletaan usein turvapaikanhakijoihin joiden henkilöllisyydessä tai matkareitissä Suomeen on epäselvyyksiä. Arviolta noin 10−15 prosenttia turvapaikanhakijoista otetaan vuosittain säilöön. Myös kielteisen päätöksen saanut eli käännytettävä turvapaikanhakija tai muutoin karkotettava ulkomaalainen voidaan ottaa säilöön ennen hänen maastapoistamistaan. Säilöönotosta päättää kihlakunnan poliisilaitoksen, keskusrikospoliisin, suojelupoliisin tai liikkuvan poliisin päällystöön kuuluva viranhaltija, lyhyessä säilöönotossa myös rajavartiolaitoksen vähintään majurin arvoinen upseeri. Säilöönottopäätös on käsiteltävä käräjäoikeudessa viimeistään neljän vuorokauden kuluessa sen alkamisesta ja sen jälkeen päätös on uudistettava oikeudessa kahden viikon välein. Käytännössä tuomistuin yhtyy aina poliisin vaatimukseen säilöönoton jatkamisesta (Streng, 2000). Säilöönoton kestolle ei ole säädetty takarajaa. VAHO:n selvityksessä (2000) keskimääräinen säilöönottoaika oli 22,3 vuorokautta. Säilöönottoyksikkö on laitos, joka toimii säilöönotettujen ulkomaalaisten sijoituspaikkana. Suomen ensimmäinen säilöönottoyksikkö toimi syksystä 2002 alkaen Helsingissä Katajanokan entisen vankilan tiloissa. Nykyään säilöönottoyksikkö toimii vastaanottokeskuksen yhteydessä Helsingin Metsälässä vanhassa toimistorakennuksessa ja Joutsenossa. Kaikkien säilöönottoyksiköiden hallinto siirtyi Maahanmuuttovirastolle vuoden 2017 kuluessa. == Katso myös == *Säilöönottoyksikkö * Turvasäilö * Internointi * Ihmisoikeudet * Liikkumisvapaus * Liikkumisvapauden rajoitus (psykiatria) == Lähteet == ==Aiheesta muualla== *Laki ulkomaalaislain muuttamisesta. Säilöönotto *Muutos alaikäisen säilöönottoon valmisteilla Luokka:Poliisitoimi
DC++

DC++ on avoimen lähdekoodin vertaisverkko-ohjelma, joka käyttää Direct Connect -protokollaa. Ohjelmaa levitetään GPL-lisenssillä. Useimpien arvioiden mukaan DC++ on suosituin Direct Connect -asiakasohjelma. Koska DC++:n lähdekoodi on kaikkien saatavilla, siitä on tehty versioita, jotka väärinkäyttävät vertaisverkkoa esimerkiksi ilmoittamalla jaossa olevan materiaalin määrän suuremmaksi kuin se todellisuudessa on. DC++:n lähdekoodia on myös käytetty GPL-lisenssin vastaisesti suljetun lähdekoodin Direct Connect -ohjelmassa rmDC++. DC++ on ohjelmoitu C++-ohjelmointikielellä. Käyttääkseen DC++:aa on yhdistettävä jonkin palvelimen "aulaan" ja sieltä valittava mieleiset hubit eli varsinaiset tiedostonsiirtopalvelimet, joilla voi olla jopa kymmeniä tuhansia käyttäjiä. Näiltä käyttäjiltä etsitään sitten tiedostoja hakusanoilla, ja hubi listaa haun tuloksen käyttäjiltä keräämiensä tiedostolistojen perusteella. Kun mieleinen tiedosto on valittu, tiedoston lataus alkaa. Tämä edellyttää vapaana olevaa latauspaikkaa tiedostoa jakavalla koneella. Latauspaikkojen määrä on tiedostoa jakavan koneen käyttäjän valittavissa. Useimmiten DC++:aa käytetään tekijänoikeuksilla suojatun musiikin, elokuvien, televisiosarjojen, tietokoneohjelmien, kuvien ja tietokonepelien laittomaan vaihtamiseen. Joillakin hubeilla voi olla jakamista koskevia rajoituksia. DC++ on saatavilla suomeksi kielipaketilla ja versiossa 0.705 sekä uudemmissa suomennos tulee mukana. == Ominaisuudet == * Monta yhtäaikaista hubiyhteyttä, joilta voi etsiä yhtä aikaa tiedostoja. * Uusimmilla versioilla mahdollista ladata samaa tiedostoa usealta käyttäjältä * Alkuperäistä Direct Connectia tehokkaampi käyttöliittymä. * Uusimmat versiot eivät ole yhteensopivia alkuperäisen Direct Connect -protokollan kanssa. == Aiheesta muualla == * DC++:n virallinen sivusto * Ohjelman asentaminen ja muita ohjeita Luokka:Vertaisverkko-ohjelmistot Luokka:Vapaat ohjelmistot
Hardcore

Käsitettä Hardcore (lyh. HC) käytetään usein kuvaamaan jotain ilmiötä, joka edustaa tyylilajinsa kovempaa tai äärimmäistä linjaa. * hardcore punk, musiikin tyylilaji, josta on muotoutunut edelleen uusia tyylilajeja. ** hardcore, metallimusiikin käsite, joka viittaa mm. punk rockista kehittyneeseen grindcoreen ja thrash metalliin. ** hardcore, hard dance -musiikin suuntaus. ** digital hardcore, technoa ja punk rockia yhdistelevä tyylilaji ** hardcore hip hop, hip hopin tyylilaji * hardcore-porno, yhdyntää sisältävää seksimateriaalia * hardcore-säännöt, showpainin säännöt, jotka sallivat aseet * Hardcore, Paul Schraderin ohjaama draamaelokuva vuodelta 1979 * Hardcore, Ilja Naišullerin ohjaama toimintaelokuva vuodelta 2015 Luokka:Englanninkieliset sanat ja sanonnat
ACME

ACME (englannin kielen sana merkityksessä huippu, huipentuma) tarkoittaa kuvitteellista valmistajaa, joka tuottaa käytännössä mitä tahansa tuotteita. Yhtiö on erityisen tuttu Kelju K. Kojootti ja Maantiekiitäjä -piirroselokuvista, joissa se toimitti Kelju K. Kojootille kaikkea mahdollista räjähtävistä tennispalloista jättimäisiin sähkömagneetteihin. Koska mikään ei koskaan toiminut kunnolla Maantiekiitäjän pään menoksi, Kojootin ja Acme- yhtiön välisestä oletetusta oikeustaistelusta on tehty muutakin huumoria, kuten Ian Frazierin alun perin The New Yorker -aikakauslehdessä helmikuussa 1990 julkaistu pakina Coyote v. Acme,Wile E. Coyote, Plaintiff. vs. Acme Company, Defendant, The United States District Court, Southwestern District, Tempe, Arizona Case No. B19294, Judge Joan Kujava, Presiding Frazier, Ian , The New Yorker, 26.2.1990 s. 42–44. josta tuli myös Frazierin pakinakokoelman nimi.Ian Frazier: Coyote v. Acme, New York: Noonday Press 1997. ISBN 0-374-52491-2; ISBN 978-0-374-52491-3. ACME on tuttu yhtiö myös Väiski Vemmelsääri -lehdessä, jossa yritys valmistaa mm. räjähtäviä lihapullia ja uuneja. Clint Eastwoodin elokuvassa Hyvät, pahat ja rumat näkyy ACME- ruutilaatikoita. ACME esiintyy myös Arnold Schwarzeneggerin tähdittämän elokuvan Last Action Hero kohtauksessa, jossa pahikset pommittavat Arnoldin hahmon autoa. Elokuvassa Kuka viritti ansan, Roger Rabbit? esiintyy Marvin Acme -niminen hahmo, joka valmistaa pilailutuotteita lähellä Toon Townia. ==Alkuperä== Tosielämässä Acme oli hyvin suosittu yritysnimien osana 1920-luvulla, jolloin erilaiset aakkosjärjestykseen pohjautuvat yrityshakemistot alkoivat levitä laajaan käyttöön. Aivan aakkostetun luettelon alkuun sijoittuva iskevä nimi erottui. Varhaiset Sears-yhtiön postimyyntiluettelot sisälsivät lukemattomia Acme-merkkisiä tavaroita, kuten esimerkiksi Acme-alasimia, joista idea piirretyissä usein käytettyihin raskaisiin ja yleensä putoaviin alasimiin lienee saatu. Joitakin Acme-nimisiä yrityksiä on säilynyt näihin päiviin asti, kuten Acme-tiilitehdas, -jalkinetehdas ja -supermarketketju. ==Lähteet== Luokka:Kuvitteelliset yritykset Luokka:Tavaramerkit Luokka:Sisäpiirivitsit
Pirkkalaiset

Pirkkalaiset eli pirkkamiehet tai pirkat () olivat Tornion, Luulajan ja Piitimen pitäjissä asuneita, suurelta osin savolais-, karjalais- ja hämäläistaustaisia talonpoikia, joilla oli historialliseen kaupankäyntiin perustuva vahvistettu oikeus verottaa saamelaisia ja käydä kauppaa heidän kanssaan. Pirkkalaisten lapinverotuksen ja -kaupan juuret olivat syvällä rautakaudessa, mutta kirjallisissa lähteissä heidät mainitaan Lappia ja Peräpohjaa koskevissa hallinnollisissa asiakirjoissa 1300-luvun alusta aina 1600-luvun alkuun. Perimätiedon mukaan Ruotsin kuningas Maunu Ladonlukko olisi myöntänyt pohjoisen talonpojille oikeudet verottaa saamelaisia, mutta tosiasiassa lienee ollut kysymys perinteisten oikeuksien vahvistamisesta Ruotsin kuningaskunnan käytännöksi. Nimitys birckarlar liittyy kyseisiin oikeuksiin ja niiden vahvistamiseen eräänlaisena kruunun vallitsevasta järjestelmästä poikkeavana oikeutena. Birk-oikeuksilla Ruotsin kruunu ulotti vaikutusvaltansa Peräpohjan talonpoikien kautta laajoihin lapinmaihin ja niiden asukkaisiin. Ruotsin kuningaskunnalla ei ollut ennen 1500-lukua suoran hallinnon ylläpitämisen mahdollisuutta Lapissa. Nämä oikeudet säilyivät aina Kustaa Vaasan aikaan asti. Professori Armas Luukon mukaan pirkkalaiset muodostuivat ainakin seuraavista suvuista: * Torniossa: Alkku, Huki, Kouri, Kyrö, Lavi, Oravainen, Pajainen, Pörhö, Pakkainen, Reikku, Tarsi, Vallo, Vihtakainen * Kemissä: Hirmu, Jukkainen, Poikela, Tasainen, Tapio, Tieksoi, Torvi (Torvinen), Turtoi Pirkkalan pitäjään pirkkalaisilla ei liene mitään erityistä yhteyttä, vaikka aikaisemmin historiantutkijat (muun muassa Jalmari Jaakkola) näin otaksuivat. Tästä syystä jotkut nykyajan historiantutkijat ovat ehdottaneet, että 1800-luvulla käyttöön tullut birkarl-sanan suomennos ”pirkkalainen” korvattaisiin sanalla ”pirkkamies”. Eino Leinon ”Orjan poika” -runossa Pirkka puuhkalakki lähtee miehineen ”Lapin kylihin, Lapin lasta velkomahan”. ==Katso myös== *Hämeensillan Pirkkalaisveistokset ==Lähteet== * * * * ===Viitteet=== Luokka:Suomen keskiaika Luokka:Ruotsin keskiaika Luokka:Lapin historia
Hyvä elämä

Hyvän elämän käsite on perinteinen etiikan kysymys, joka koskee sitä, millainen inhimillinen elämä on hyvää. == Georg Henrik von Wrightin näkemys == Georg Henrik von Wright käsittelee päämäärärationaalisuuden pulmaa kirjassaan Filosofisia tutkielmia. Wrightin mukaan tuntuisi oudolta väittää, että kun ihmiset jo nuoresta pitäen asettavat itselleen päämääriä ja onnistuvat silti saavuttamaan ne valitsemiensa keinojen kautta, he eivät tunne tyydytystä elämästään. Toisin sanoen hän asetti elämänsä varrella päämääriä itselleen jatkuvasti arvojensa pohjalta, ja rationaalisesti onnistui saavuttamaan nuo päämäärät. Ongelmana onkin, että vanhempana miettiessään elämänsä laatua hän arvioi uudelleen toimintansa aiemman päämäärän hänen hyväänsä liittyvän harkinnan valossa. Tällaisen harkinnan puuttuminen alkuperäisen päämäärän valinnasta teki valinnasta rationaaliselta kannalta vajavaisen. Henkilö osoitti aristoteelisen käytännöllisen viisauden (phronesis) puutetta. Ongelmana ei ollut päämäärien rationaalisuus sinällään, henkilö ei vain osannut ennakoida arvojensa muuttumista vuosien varrella. Hän ehkä toivoo, että olisi silloin arvostanut samoja asioita kuin myöhemmin arvostaa. Luonnollisesti kaikkien päämäärien saavuttamiseen tarvittaviin keinoihin liittyy erilaisia hintoja, kielteisiä asioita kuten uurastusta ja työtä, ja myöhemmässä valossa tuo hinta ei vaikutakaan enää palkkion arvoiselta. == Mihály Csíkszentmihályi ja flow == Mihály Csíkszentmihályi on kirjoittanut flow-käsitteestään sarjan kirjoja. Hänen mukaansa suuri osa myöhemmin ihmisten arvostamista asioista on klassisia kulttuurin mukana syntymiä arvostuksia. Kaikessa toiminnassa on enemmän tai vähemmän hyödyllinen ja nautinnollinen näkökulma. Siivoaminen on esimerkki toiminnasta, joka on pelkästään hyödyllinen mutta useimmille ei nautinnollinen, kun taas videopelien pelaaminen on esimerkki päinvastaisesta. Paras ratkaisu olisi, jos kykenisi täyttämään elämänsä asioilla, jotka tuovat mielihyvää, mutta tuntuvat silti oman arvomaailman mukaan hyödyllisiltä. "Myy televisiosi ja opettele soittamaan pianoa" onkin Csíkszentmihályin ehdotus, pianonsoitto kun voi olla oikein nautinnollista, samalla kun vanhoilla päivilläänkin voi vielä olla ylpeä itsestään tai tuntea ainakin oppineensa hyödyllisen taidon. "Tie onnellisuuteen ei löydy mielettömästä hedonismista, vaan rationaalisesta muutoksesta." Csíkszentmihályin ajattelu ei poikkea paljoakaan vanhasta itämaisen filosofian perinteestä, jossa ykseys vastaa enemmän tai vähemmän samoja asioita. == Katso myös == * Elämän tarkoitus * Hyve * Hyvinvointi * Siveellisyys == Kirjallisuutta == * == Aiheesta muualla == * * Aristoteleen käsitys hyvästä elämästä tkk.fi -palvelimella, filosofiaa systeemianalyysin laitoksella * Elämänkatsomustiedon esimerkki hyvästä elämästä * Elämä, etiikka ja posthumanismi Suomen Ateistiyhdistys ry * Hyvä elämä, hyvinvointi ja oikeamielisyys Vexom 01.08.2005 Luokka:Elämänfilosofia Luokka:Etiikka
Jyrki Otila

Jyrki Ilari Otila (2. syyskuuta 1941 Helsinki – 14. huhtikuuta 2003 Tampere) oli suomalainen TV-visailutuomari ja Euroopan parlamentin jäsen.Jyrki Otilan muistokirjoitus Helsingin Sanomissa == Henkilöhistoria ja ammattiura == Otilan vanhemmat olivat ylilääkäri Eino Kaj Alfred Otila ja sairaanhoitaja Lahja Suni. Koulutukseltaan Otila oli ekonomi. Otila tuli tunnetuksi useiden suosittujen tietokilpailujen tuomarina televisiossa. Otila toimi Yleisradion apulaiskonttoripäällikkönä 1965–1970, YK:n tehtävissä Dar es Salaamissa Tansaniassa 1970–1973, Yleisradiossa 1974, Ulkoasiainministeriössä kehitysyhteistyöasiantuntijana Tansaniassa 1975–1977 ja Orion Yhtymän tehtaanjohtajana Arushassa Tansaniassa 1977–1980. Otila oli naimisissa ja hänellä oli lapsi, mutta vaimo ja lapsi kuolivat liikenneonnettomuudessa heidän asuessaan Afrikassa. Otila laati kysymyksia Yleisradion TV2:n Thilia Thalia Tallallaa -visailuun vuodesta 1982 ennen siirtymistään uuden Kolmoskanavan visailujen tekijäksi. Hän toimi Oy VipVision Finland Ltd.:n hallituksen varapuheenjohtajana vuodesta 1995. Thilia Thalian tekemistä jatkettiin jälleen 1998. Kolmos- ja neloskanavilla Otila oli mukana Kolmosvisa-, Tietopörssi- ja Nelosvisa-visailujen tuottamisessa. Hänen juontajaparinaan ohjelmissa oli tavallisesti Reijo Salminen. Otila oli itsekin tasokas tietokilpailija ja sijoittui 1994 kolmanneksi Suomen Tietoviisas -tietokilpailussa. Otila kuoli syöpään 14. huhtikuuta 2003. == Europarlamentaarikko == Otila valittiin Euroopan parlamentin jäseneksi Suomesta vuosiksi 1996–1999 (Kokoomus). Hän oli parlamentissa aluepoliittisen valiokunnan jäsenenä ja maatalousvaliokunnan varajäsenenä. == Luottamustoimet == *Suomen Veteraanijääkiekkoliitto, hallituksen jäsen 1983–2003 *Suomen Jääkiekkomuseoyhdistys, johtokunnan jäsen 1984–2003 *Kansainvälinen Jääkiekkoliitto, veteraanijääkiekkokomitean jäsen 1992–2003 *Suomi-Hongkong- kauppayhdistys, hallituksen jäsen 1984 *Olutliitto, puheenjohtajana vuodesta 2000 *Suomen syöpäpotilaat ry:ssä == Lähteet == == Aiheesta muualla == * Luokka:Kansallisen Kokoomuksen europarlamentaarikot Luokka:Kansallisen Kokoomuksen poliitikot Luokka:Suomalaiset tietokilpailujuontajat Luokka:Suomalaiset tietokilpailijat Luokka:Vuonna 1941 syntyneet Luokka:Vuonna 2003 kuolleet
Ritva Laurila

Ritva Tellervo Laurila (o.s. Toivonen 13. huhtikuuta 1932 Helsinki – 10. kesäkuuta 2014 Helsinki)Kuolinilmoitus, Helsingin Sanomat 17.6.2014 s. B 13 oli suomalainen toimittaja, kokoomusta edustava poliitikko ja kaupunkineuvos. Hän oli kansanedustaja vuosina 1978–1995 ja Euroopan parlamentin jäsen vuosina 1995–1996 ja 1999. Laurila valmistui ylioppilaaksi 1950 ja filosofian maisteriksi Helsingin yliopistosta 1953. Ammatiltaan hän oli äidinkielen opettaja. Laurila työskenteli Ilta-Sanomien toimittajana 1953–1955 ja äidinkielen ja historian opettajana Apollon yhteiskoulussa 1953–1955. Vuonna 1956 hän oli ASLA-stipendiaattina Yhdysvalloissa Missourin yliopistossa. Sen jälkeen Laurila asui muutaman vuoden Istanbulissa Turkissa. Hän työskenteli Suomen Punaisen Ristin tiedotussihteerinä 1959–1961 ja Terveydenhoitolehden sekä Kotilääkäri-lehden toimittajana, toimitussihteerinä, toimituspäällikkönä ja päätoimittajana 1961–1979. Laurila valittiin Helsingin kaupunginvaltuustoon 1973. Hän toimi muun muassa kokoomuksen valtuustoryhmän ja kaupunginhallituksen puheenjohtajana sekä HYKS:n ja HUS:n hallitusten puheenjohtajana. Eduskuntaan hän nousi syyskuussa 1978 Harri Holkerin seuraajaksi. Laurilaa kiinnostivat kansanedustajana erityisesti terveydenhuolto ja kansainväliset asiat. Laurila oli Kokoomusnaisten puheenjohtaja 1986–1991. Hän toimi myös Lastenlinnan säätiön hallituksen puheenjohtajana. Laurila oli eläkeläisjärjestö Kansallinen senioriliitto ry:n puheenjohtajana 2004–2008. ==Lähteet== ==Aiheesta muualla== * HS Muistot: Ritva Laurila * Luokka:Kansanedustajat Luokka:Kansallisen Kokoomuksen poliitikot Luokka:Kansallisen Kokoomuksen europarlamentaarikot Luokka:Helsingin kaupunginvaltuutetut Luokka:Helsingin vaalipiiri Luokka:Suomalaiset päätoimittajat Luokka:Vuonna 1932 syntyneet Luokka:Vuonna 2014 kuolleet
Nollavoimakanta

Nollavoimakanta (engl. Zero Insertion Force, ZIF) on suoritinkanta, johon suoritin asetetaan paikalleen ja lukitaan se vivulla. Useita satoja nastoja sisältävissä suorittimissa tämä on välttämätöntä, koska piiriä kantaan työnnettäessä tarvittaisiin voima, joka voisi helposti halkaista koko piirin ja vahingoittaa sen nastoja. Lukitusmekanismilla piiri saadaan lukittua ja vapautettua nopeasti ja helposti ilman vaurioitumisen riskiä. Nollavoimakantaa käytetään myös erilaisissa muisti-, logiikka- ja suoritinpiirien ohjelmointilaitteissa. Luokka:Suoritinkannat